en en gl fr gl gl gl gl es pt en gl war gl es gl es gl gl gl gl it gl gl es gl gl gl gl gl gl it en es es gl gl gl gl el gl gl gl en gl gl gl gl en gl gl gl gl en gl gl gl es gl gl ast gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es gl gl el gl gl gl gl gl gl gl gl gl gl gl gl gl gl gl es gl gl gl gl
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ Programas \\ Programa I+D
Ata o momento alcanzáronse tres acordos de asociación entre a Xunta de Galicia e empresas tractoras para o desenvolvemento conxunto de programas de I+D que permitan a creación de produtos, tecnoloxías e solucións no sector aeroespacial con base en modelos de Compra Pública Precomercial.
Estes programas teñen un alto impacto económico sobre o territorio. Cun percorrido de cinco anos, tres empresas tractoras do sector (Indra, Babcock e Boeing) e máis de 20 proxectos en marcha, este programa xa está a dar os seus froitos.
Este modelo de colaboración público-privada permitiulle á Xunta de Galicia  maximizar a rendibilidade do investimento público, favorecendo a implantación de grandes empresas e xerando para as pemes oportunidades de acceso ao mercado de produtos e servizos innovadores no ámbito aeroespacial.
O programa de I+D implica subcontratacións por valor de máis de 24 M€ en pemes, centros tecnolóxicos e de investigación e universidades de Galicia.
PROGRAMA CONXUNTO XUNTA DE GALICIA-INDRA
A Xunta de Galicia e Indra están a investir preto de 60 M€ neste programa conxunto, dos que o Goberno galego achega 20 M€ e a empresa preto de 40 M€, incluíndo o reinvestimento de retornos indirectos.
Neste programa conxunto trabállase no desenvolvemento de tres proxectos cun alto potencial de mercado.
O TARGUS é un OPV (Optionally Piloted Vehicle, avión opcionalmente tripulado) de á fixa, cun peso de 1.230 kg, 11 metros e máis de 100 kg de carga útil, segundo a configuración adoptada.
O TARGUS é unha solución innovadora e de baixo custo para misións de vixilancia de medio/longo alcance con aplicacións na interceptación (tráfico de drogas, inmigración ilegal, pesca furtiva), vixilancia (fronteiras, zonas desérticas) e protección (frotas pesqueiras, plantas petrolíferas, medio ambiente, infraestrutura).
En 2019, o TARGUS alcanzou un fito clave no seu desenvolvemento ao obter a certificación STC, que o autoriza para iniciar os voos de probas en modo non tripulado.
A embarcación mariña non tripulada ou USV (Unmanned Sea Vehicle) ten 7,62 metros de eslora e 2,60 metros de manga, cun peso de 600 kg.
Este sistema non tripulado permite cubrir misións de salvamento e rescate, vixilancia de portos, parques marítimos e instalacións mariñas; investigación ambiental, control aduaneiro e protección de pesqueiras e patrimonio. Tamén se pode utilizar como bote auxiliar para buques.
A súa capacidade para operar en zonas de risco e permanecer longo tempo no mar, a súa elevada eficiencia e o seu baixo custo son as súas principais vantaxes.
O Centro de Misión e Proceso de Datos (CMPD) serve para o control de operacións e encárgase de recibir, procesar, arquivar, distribuír e monitorizar os datos dos sensores embarcados nas plataformas non tripuladas.
O CMPD está integrado por tres elementos: un centro de misión, un centro de operacións e un centro de proceso de datos.
No programa conxunto de I+D, Indra conta, ademais da colaboración do INTA-CIAR,  coa participación de 18 pemes e centros de coñecemento.
Empresas: Ingeniería Gaerum/Tecnam Aviation, Seadrone, Televés/Gsertel, Marine Instruments, Ingeniería Insitu, SOARNOR (Sociedad Aeronáutica del Noroeste) /S4 Solution for Aviation, Sixtema, Aeromedia e Centum.
Centros de coñecemento: Fundación ITG, Aimen Centro Tecnolóxico, Centro Tecnolóxico de Telecomunicacións de Galicia (Gradiant), Aclunaga e AtlanTIC.
PROGRAMA CONXUNTO XUNTA DE GALICIA-BABCOCK
A Xunta de Galicia e Babcock están a investir preto de 55 M€ neste programa conxunto, dos que o Goberno autonómico achega case 20 M€ e a multinacional case 35 M€ (nesta cifra inclúense reinvestimento e retornos indirectos).
Neste programa conxunto trabállase en dezasete proxectos de I+D, que se traducen no desenvolvemento dunha vintena de solucións, entre as que destacan as plataformas LUA e LUMES.
–Plataforma LUA, de á rotatoria de 25 a 30 kg de peso, que permite unha carga útil de ata 7 kg e velocidade máxima de 120 km/h.
–Plataforma LUMES, de á rotatoria, de 150 kg, con capacidade de carga útil de ata 35 kg de peso e velocidade máxima de ata 140 km/h.
Un piloto automático para aeronaves non tripuladas.
Unha unidade terrestre avanzada, incluíndo un sistema de transporte de aeronaves e centro de control para o operador.
Un simulador de voo de aeronaves non tripuladas, para formación de operadores.
Unha carga útil de observación miniaturizada (LifeSeeker)
Un sistema de xestión de corredores aéreos de baixa cota para controlar e regular o tráfico aéreo de UAV.
Unha carga útil de comunicacións para misións de coordinación de emerxencias.
Sistemas de transporte urxente de material, para LUA de ata 5 kg de peso ; e para LUMES, de ata 30 kg de peso, mediante UAV.
Un sistema embarcado en aeronaves de intervención SAR e LCIF para a interoperabilidade con UAV e unidades terrestres.
Un sistema de optimización dos labores de silvicultura preventiva e ordenación e inventariado forestal.
Un sistema de xestión para o control de pragas forestais e para a determinación do estado fitosanitario dos cultivos agrícolas.
Un sistema para a xestión de cuncas hidrográficas e cubicación de terras e materiais sólidos.
Un sistema experto de monitoraxe de incendios forestais e de control do tráfico aéreo e un sistema de xestión da restauración postincendio e hidrolóxico-forestal (Einforex).
Un sistema de xestión para o control da frota pesqueira e para a inspección das prácticas pesqueiras.
Un sistema de xestión para a ordenación do territorio, mantemento de pastos e detección de abandono de terras agrícolas.
Un sistema de xestión para a inspección de infraestruturas mariñas e para o control do marisqueo.
Un sistema de inspección para o control da calidade das augas mariñas e loita contra a contaminación.
Un sistema de detección e recoñecemento de corpos flotantes no mar .
Un sistema para a xestión de cuncas hidrográficas e cubicación de terras e materiais sólidos.
Os obxectivos do programa conxunto Xunta de Galicia – Babcock son o desenvolvemento de solucións tecnolóxicas sustentables que melloren a eficiencia dos servizos públicos en tres ámbitos fundamentais: a loita contra incendios forestais, a vixilancia marítima e o salvamento e a xestión do territorio.
No programa conxunto de I+D, Babcock conta coa participación, ademais do INTA-CIAR, de máis de 20 empresas, centros de coñecemento e universidades.
Empresas: Veoline Sistemas Aeronáuticos, Deltro Soldatec, Centum, Pildo Labs Galaica, Gradiant, Coremain, Cinfo, Sivsa, Softwcare, Cablerías Auto e Industrias Delta Vigo.
Centros de coñecemento e universidades: Fundación ITG, Universidade de Santiago de Compostela – CITIUS, Centro Tecnolóxico do Mar (CETMAR), Universidade de Santiago de Compostela – Laborate, Axencia Galega de Calidade Alimentaria, Centro Tecnolóxico de Automoción de Galicia (CTAG), Itmati, Universidade de Santiago de Compostela – Multiespectral, AtlanTIC e o Centro de Supercomputación de Galicia (CESGA).
PROGRAMA CONXUNTO XUNTA DE GALICIA-BOEING
Boeing Research and Technology Europe desenvolve coa Xunta de Galicia un programa conxunto de I+D no ámbito do U-Space, cun investimento de 10,2 millóns de euros, dos que o Goberno galego achega 6 M€ e Boeing os restantes 4,2 M€.
O programa, denominado Galician Skyway, contempla seis proxectos que teñen como obxecto desenvolver solucións tecnolóxicas específicas para dar resposta a situacións que se poden producir en voo que foron identificadas polas Axencias de Seguridade Aérea como claves para a seguridade no tráfico aéreo en espazos nos que conviven aeronaves tripuladas e non tripuladas.
Galician SkyWay investiga e desenvolve tecnoloxías avanzadas cun obxectivo común: fortalecer a seguridade das operacións con UAV e facilitar as cousas para un ecosistema futuro no que as aeronaves tradicionais e os vehículos non tripulados coexistan nun mesmo espazo aéreo.
Como resultado deste programa conxunto, Boeing deixará instalado en Rozas un simulador de probas e continxencias, o que suporá unha importante contribución ao equipamento do Centro de Investigación Aerotransportada de Rozas (CIAR).
Boeing Research and Technology Europe e a Xunta contan coa colaboración de seis empresas e institucións para a execución deste proxecto: ENAIRE, dependente do Ministerio de Fomento; o INTA, dependente do Ministerio de Defensa; o centro tecnolóxico galego Gradiant; a multinacional tecnolóxica galega Televés; Centum, unha startup tecnolóxica galega especializada en telecomunicacións; e Soticol, unha empresa de base tecnolóxica que xorde na Universidade de Alcalá.
LoL: Loss of Link, solucións á perda de comunicacións coa estación de terra que controla ou pilota o UAV.
LoS: Loss of Separation, solucións á perda de separación entre aeronaves que permitan minimizar o perigo de colisión entre estas.
LoG: Loss of GPS, solucións á perda do sinal procedente das infraestruturas de axuda á navegación e posicionamento, como o GPS.
LOE: Loss of Engine, solucións á perda do impulso do motor.
Por outra banda, inclúense dous proxectos horizontais que integran as respostas a todas as continxencias, que son:
LoP: Loss of Energy (Power), solucións á perda de enerxía.
Xestión Integral de Continxencias (XIC).
LoO: Loss of Ownership, solucións á perda de control sobre o UAV por actos de interferencias.
Simulador de Probas e Continxencias (SM).
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok